סינתיה האריס

סינתיה האריס (באנגלית: Cynthia Harris; 9 באוגוסט 1934 – 3 באוקטובר 2021) הייתה שחקנית קולנוע וטלוויזיה אמריקאית. היא ידועה בעיקר מהופעתה בתפקיד סילביה באקמן, אמו של פול באקמן, בסדרת הטלוויזיה "משתגעים מאהבה".

ביוגרפיה
האריס הופיעה בסדרות טלוויזיה רבות ובסרטי טלוויזיה כגון "המקום של ארצ'י בנקר", "כל ילדיי", וסדרת הדרמה "אדוארד וגברת סימפסון" בתפקיד הדוכסית מווינדזור. במשך שני עשורים גילמה את "גברת ב." בפרסומות לטלוויזיה עבור רשת החנויות Bradlees.

ב-1963 הופיעה האריס לראשונה בברודוויי. ב-1971 שיחקה במחזמר "קומפני" מאת סטיבן סונדהיים וג'ורג' פורת' שהועלה בברודוויי. היא הייתה אחת מהמייסדים של להקת התיאטרון "The Actor's Company Theatre". ב-1978 הייתה האריס מועמדת לפרס באפט"א על הופעתה במיני-סדרה "אדוארד וגברת סימפסון".

האריס היא מנהלת אמנותית שותפה בלהקת התיאטרון The Actors Company Theatre באוף ברודוויי. היא שיחקה במחזות רבים בהם "Home", "פארסה בחדר המיטות" ו"אבודים ביונקרס". ב-2013 הופיעה האריס בתפקיד אדריאנה בהפקה של Primary Stages למחזה "The Tribute Artist".

חיים אישיים
ב-1961 התחתנה האריס עם יוג'ין וולסק. בני הזוג התגרשו ב-1972.

האריס נפטרה בניו יורק, ב-3 באוקטובר 2021, בגיל 87.

פילמוגרפיה

קישורים חיצוניים

הערות שוליים

ניו יורק: אישים
שחקניות תיאטרון אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
בוגרות מכללת סמית'
אמריקאיות שנולדו ב-1934
אמריקאים שנולדו ב-1934
אמריקאיות שנפטרו ב-2021
אמריקאים שנפטרו ב-2021